
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 320 

6 Αυγούστου 2009 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού, παραλίας στη θέση «ΟΡ¬ 
ΜΟΣ ΑΞΑΧΑ-ΟΡΜΟΣ ΤΡΥΠΙΑ ΣΠΗΛΙΑ», νήσου Κύ¬ 
θνου. 1 

Προσδιορισμός της χρήσης γης του αγροτεμαχίου 
με αρ. 1448ω3, έκτασης 100 τ.μ., του αγροκτήμα¬ 
τος Ψηλοκάστρου του δήμου Νικηφόρου του νο¬ 
μού Δράμας, ιδιοκτησίας του Δημοσίου, το οποίο 
πρόκειται να παραχωρηθεί στο Δήμο Νικηφόρου 


για την αξιοποίηση γεώτρησης. 2 

ΑΠΟΦΑΣΕΙ Σ 

Αριθμ. 20455/12919 (1) 


Καθορισμός ορίων αιγιαλού, παραλίας στη θέση «ΟΡ¬ 
ΜΟΣ ΑΞΑΧΑ-ΟΡΜΟΣ ΤΡΥΠΙΑ ΣΠΗΛΙΑ», νήσου Κύ¬ 
θνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 3, 4 και 5 του ν. 2971/2001 
(ΦΕΚ 285/τ.Α'/19.12.2001) «περί αιγιαλού και παραλίας». 

2. Τις διατάξεις του άρθρου του ν.δ/τος 439/1970 «περί 
συμπληρώσεως τον διατάξεων περί αιγιαλού». 

3. Τις διατάξεις του άρθρου 5 του ν. 3200/1955 «περί 
διοικητικής αποκέντρωσης», όπως αυτές τροποποιήθη¬ 
καν και ισχύουν σήμερα με τα ν.δ. 532/1970, β.δ. 704/1970, 
β.δ. 705/1970, β.δ. 192/1972, π.δ. 71/1984, π.δ. 347/1986, ν. 
2026/1992 και π.δ. 97/1993. 

4. Τις διατάξεις του άρθρου 19 παραγρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 7 
του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ. 2 του ν. 2399/1996 
με τις οποίες προβλέπεται η κατάργηση των θέσεων 
των Περ/κών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του 


ν. 2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/Α), σύμφωνα με τις οποίες 
οι Περιφερειακές Υπηρεσίες του Υπουργείου Οικονο¬ 
μικών, που συγκροτούσαν την Περιφερειακή Διοίκηση 
του Νομού ή της Νομαρχίας, δεν υπήχθησαν στην ενιαία 
οργανική μονάδα της Περιφέρειας, ούτε καταργήθηκαν 
αλλά αποτελούν από 1.9.1997, Υπηρεσίες του Υπουργείου 
Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 1066/Δ10Ε89/13.1.2009 (ΦΕΚ 40/τ. Β'/ 
16.1.2009), κοινή απόφαση του Πρωθυπουργού και 
Υπουργού Οικονομίας και Οικονομικών «περί καθορι¬ 
σμού αρμοδιοτήτων των Υφυπουργών Οικονομίας και 
Οικονομικών, οι οποίες αφορούν αρμοδιότητες που πε¬ 
ριέρχονται κατά των ανωτέρω, στους Γ ενικούς Γ ραμ- 
ματείς Περιφερειών. 

8. Το άρθρο 46 παρ. 21 του ν. 3220/2004, «Μέτρα αναπτυ¬ 
ξιακής και κοινωνικής πολιτικής - αντικειμενοποίηση του 
φορολογικού ελέγχου κ.α. διατάξεις (ΦΕΚ 15/Α/28.1.2004. 

9. Την υπ’ αριθμό 1030067/296/Α006/7.4.20 04, εγκύκλιο, 
της Δ/νσης Οργάνωσης του Υπουργείου Οικονομίας και 
Οικονομικών. 

10. Την από 30.6.2008 έκθεση της επιτροπής καθο¬ 
ρισμού των ορίων αιγιαλού, παραλίας, στην περιοχή 
«Όρμος Άξαχα - Όρμο Τρύπια Σπηλιά», νήσου Κύθνου και 
το από Μάρτιο του 2008 τοπογραφικό, υψομετρικό και 
κτηματολογικό διάγραμμα, εξαρτημένο από το κρατικό 
δίκτυο (ΕΓΣΑ 87), κλίμακας 1:1000, το οποίο συντάχθηκε 
από τον Κων/νο Παπαμακάριο, Τοπογράφο Μηχανικό, 
σε μία πινακίδα, ελέγχθηκε για την ακρίβεια της απο¬ 
τύπωσης στις 30.6.2008 από την Βασιλική Κηπιρτίδου, 
Τοπογράφο Μηχανικό της Κτηματικής Υπηρεσίας Ν. Κυ¬ 
κλάδων και θεωρήθηκε από την Γεωργία Γιαντσελίδου, 
Προϊσταμένη της Κτηματικής Υπηρεσίας Ν. Κυκλάδων 
την ίδια, ημερομηνία. 

11. Το υπ’ αριθμ. 544.5/311/09/19.5.2009 έγγραφο του 
Γ ενικού Επιτελείου Ναυτικού, αποφασίζουμε: 

Επικυρώνουμε την από 30.6.2008 έκθεση της κατά 
το άρθρο 3 του ν. 2971/2001 αρμόδιας επιτροπής για 













3414 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


τη χάραξη των ορίων αιγιαλού και παραλίας στη θέση 
«Ορμος Αξαχα - Όρμο Τρύπια Σπηλιά», νήσου Κύθνου, 
καθώς επίσης και το από Μάρτιο του 2008 τοπογραφικό 
υψομετρικό και κτηματολογικό διάγραμμα, εξαρτημένο 
από το κρατικό δίκτυο (ΕΓΣΑ 87), κλίμακας 1:1000, το 
οποίο συντάχθηκε από τον Κων/νο Παπαμακάριο, Τοπο¬ 
γράφο Μηχανικό, σε μία πινακίδα, ελέγχθηκε ως προς 
την ακρίβεια της αποτύπωσης στις 30.6.2008, από την 
Βασιλική Κηπιρτίδου, Τοπογράφο Μηχανικό της Κτημα¬ 
τικής Υπηρεσίας Ν. Κυκλάδων και θεωρήθηκε την ίδια 
ημερομηνία από την Γεωργία Γιαντσελίδου, Προϊστα- 
μένη της Κτηματικής Υπηρεσίας Ν. Κυκλάδων. 

Στο τοπογραφικό αυτό διάγραμμα καθορίσθηκε η ορι- 
ογραμμή του αιγιαλού με κόκκινη συνεχή πολυγωνική 
γραμμή, με στοιχεία 1, 2, 3. 23, 24, 25. 

Η οριογραμμή της παραλίας με κίτρινη συνεχή πολυ¬ 
γωνική γραμμή και στοιχεία ΐ, 2’, 3’.23’, 24’, 25’. 

Η ζώνη παραλίας έχει πλάτος 10μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
ν. 2971/2001. 

Αποφαινόμαστε ότι δεν υφίσταται παλαιός αιγιαλός. 

Δεν εξαιρούνται τα κτίσματα (τοίχος από ξερολιθιά), 
που βρίσκονται στη ζώνη παραλίας. 

Η απόφαση αυτή με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 10 Ιουλίου 2009 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Αρθρο 3 ν. 2971/19.12.2001) 

Για τον καθορισμό των ορίων του αιγιαλού που γίνε¬ 
ται για πρώτη φορά στη θέση «ΟΡΜΟΣ ΑΞΑΧΑ - ΟΡΜΟ 
ΤΡΥΠΙΑ ΣΠΗΛΙΑ», ν. ΚΥΘΝΟΥ. 

Στην Κύθνο, σήμερα 30.6.2008, οι υπογεγραμμένοι: 

1. ΓΕΩΡΓΙΑ ΓΙΑΝΤΣΕΛΙΔΟΥ, προϊστάμενη της Κτηματι¬ 
κής Υπηρεσίας του Νομού Κυκλάδων, ως πρόεδρος, 

2. ΒΑΣΙΛΙΚΗ ΚΗΠΙΡΤΙΔΟΥ, Τοπογράφος Μηχανικός της 
Κτηματικής Υπηρεσίας Ν. Κυκλάδων ως μέλος, 

3. ΓΕΩΡΓΙΟΣ ΦΟΡΑΣ, Λιμενάρχης Κύθνου, ως μέλος 

Γ ραμματέας της επιτροπής είναι η Αγγελική Ψιλλο- 

πούλου, υπάλληλος της Κτηματικής Υπηρεσίας Ν. Κυ¬ 
κλάδων. 

Τα μέλη της Επιτροπής: 

3. Ο Διευθυντής της Διεύθυνσης Πολεοδομίας Νομαρ¬ 
χιακής Αυτοδιοίκησης Ν. Κυκλάδων και 

4. Ο Διευθυντής Χωροταξίας και Περιβάλλοντος της 
Γ ενικής Γ ραμματείας Περιφέρειας Ν. Κυκλάδων αν και 
προσκλήθηκαν με την υπ’ αριθμ. οικ. 1630/26.6.2008 
πρόσκληση του προέδρου, δεν παρευρέθησαν, απο- 
τελούντες την επιτροπή καθορισμού των ορίων του 
αιγιαλού δυνάμει του άρθρου 3 του ν. 2971/19.12.2001, 
σε συνδυασμό με την υπ’ αριθμ. 6806/2007 απόφαση 
του Γενικού Γραμματέα Περιφέρειας Νοτίου Αιγαίου 
μεταβήκαμε επί τόπου στην προαναφερθείσα περιοχή 
και λαμβάνοντας υπόψη: 

1. Την από 31.3.2008 αίτηση καθορισμού, του Κων/νου 
Παπαμακάριου, των ορίων του αιγιαλού στην εν λόγω 
θέση. 


2. Το τοπογραφικό, υψομετρικό και κτηματολογικό 
διάγραμμα, το οποίο συντάχθηκε τον Μάρτιο του 2008 
από τον Κωνσταντίνο Παπαμακάριο, Τοπογράφο Μηχ/κό 
σε μία πινακίδα σε κλίμακα 1:1000, εξαρτημένο από το 
κρατικό δίκτυο (ΕΓΣΑ 87), το οποίο ελέγχθηκε επιτό- 
που για την ακρίβεια της αποτύπωσης την 30.6.2008 
από την Βασιλική Κηπιρτίδου, Τοπογράφο Μηχ/κό της 
Κτηματικής Υπηρεσίας Ν. Κυκλάδων και θεωρήθηκε την 
ίδια ημερομηνία από την Γ εωργία Γ ιαντσελίδου, προϊ¬ 
στάμενη της Κτηματικής Υπηρεσίας Ν. Κυκλάδων. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις», όπως αυτός ισχύει, και το ν. 1337/1983 
καθώς και την προς αυτόν σχετική Δικαστηριακή και 
Διοικητική Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηρός, καθώς και τα στοιχεία που προβλέπονται από 
το άρθρο 9 του ν. 2971/2001 και ειδικότερα: 

Τη μορφολογία του εδάφους 

1. Η περιοχή εκτείνεται (βόρεια) από τον Όρμο Τρύπια 
Σπηλιά έως (νότια) από τον Ορμο Αξαχα. Πρόκειται για 
ακτή με βραχώδη πρανή, με μεταβαλλόμενα ύψη στέψης 
11-40 μ., απόκρημνα σε μεγάλο τμήμα, μεγάλων κλίσεων. 
Στον Ορμο Αξαχα υπάρχει μια αμμώδης ακτή, βάθους 
20 μ. και πλάτους 20 μ. περίπου. 

2. Της ακτής συνέχονται εκτάσεις λοφώδεις, με φυσική 
τυπική κυκλαδίτικη βλάστηση (σχοίνα, πουρνάρια, κ.λπ.), 
εκτός σχεδίου αδόμητες. 

3. Το φυσικό όριο της βλάστησης συνίσταται από 
θαμνώδη χαμηλή φυσική βλάστηση (φρύγανα). 

4. Σύμφωνα με τα μετεωρολογικά στοιχεία της πε¬ 
ριοχής η ακτογραμμή προσβάλλεται εντονότερα από 
βόρειους, βορειοδυτικούς, νοτιοδυτικούς ανέμους έως 
και ισχυρούς. 

5. Η μορφολογία του πυθμένα συνίσταται από βρα¬ 
χώδη βυθό με απότομα βάθη κοντά στην ακτή. Λαμ¬ 
βάνοντας υπόψη ότι σε περιοχές ακτών με μεγάλες 
κλίσεις βυθού και αντίστοιχα μεγάλα βάθη κοντά στην 
ακτή όπου ο κυματισμός καλύπτει κατά κανόνα μεγάλο 
εύρος ακτής, προκειμένου να εκτονωθεί. Επίσης, το ότι 
η ύπαρξη βραχώδους πυθμένα με έντονο ανάγλυφο 
επιδρά στη χάραξη της γραμμής του αιγιαλού, δεδο¬ 
μένου ότι τέτοιου είδους σχηματισμοί επιδρούν στη 
διαφοροποίηση ίου κυματικού πεδίου από θέση σε θέση 
εντός της παράκτιας ζώνης. 

6. Τ ον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους και ότι το μεγάλο ανά¬ 
πτυγμα θαλάσσιας έκτασης συμβάλλει στη δημιουργία 
μεγαλύτερης έντασης κυματικού πεδίου σε σχέση με 
κλειστές θαλάσσιες περιοχές (όρμους και κόλπους) που 
έχουν την ίδια ένταση ανέμου. 

7. Τη μη ύπαρξη τεχνικών έργων που να υφίστανται 
νόμιμα. 

8. Δεν εντοπίστηκαν στην παράκτια περιοχή άλλοι 
φυσικοί πόροι. 

9. Δεν υπάρχουν εγκεκριμένες χωροταξικές κατευ¬ 
θύνσεις και χρήσεις γης που επηρεάζουν την παράκτια 
ζώνη, εκτός του ότι το νησί της Κύθνου έχει χαρα¬ 
κτηριστεί ως περιοχή ιδιαίτερου φυσικού κάλους (ΦΕΚ 
931/Δ724.10.2002). 

10. Δεν υπάρχουν καταγεγραμμένα Δημόσια Κτήματα 
στην περιοχή. 

11. Δεν υφίσταται Κτηματολόγιο. 

12. Υπάρχουν ευπαθή οικοσυστήματα και προστα- 
τευόμενες περιοχές. Η περιοχή βρίσκεται μέσα στους 
Εθνικούς καταλόγους των περιοχών ΝΑΤΙΙΒΑ, αποφα¬ 
σίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή 
πολυγωνική γραμμή και στοιχεία 1, 2, 3,.... 23, 24, 25. 

β) Την οριογραμμή της παραλίας με κίτρινη συνεχή 
πολυγωνική γραμμή και στοιχεία ΐ, 2, 3’.23’, 24’, 25’. 


Αποφαινόμαστε, ότι δεν υφίσταται παλαιός αιγιαλός. 

2. Η ζώνη παραλίας έχει πλάτος 10 μ. διότι διαφορε¬ 
τικά δεν εξυπηρετούνται οι σκοποί του άρθρου 1 παρ. 
2 του ν. 2971/2001. 

3. Δεν εξαιρούνται τα κτίσματα (τοίχος από ξερολιθιά), 
που βρίσκονται στη ζώνη αιγιαλού και παραλίας. 

Η Επιτροπή 

Η Πρόεδρος Τα Μέλη 

ΓΕΩΡΓΙΑ ΓΙΑΝΤΣΕΛΙΔΟΥ ΒΑΣΙΛΙΚΗ ΚΗΠΙΡΤΙΔΟΥ 

ΓΕΩΡΓΙΟΣ ΦΟΡΑΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση,κατά ττοσοστό 35% 

Αριθμ. ΔΠ Π 2646 (2) 

Προσδιορισμός της χρήσης γης του αγροτεμαχίου με 
αρ. 1448ω3, έκτασης 100 τ.μ., του αγροκτήματος Ψη- 
λοκάστρου του Δήμου Νικηφόρου του Νομού Δρά¬ 
μας, ιδιοκτησίας του Δημοσίου, το οποίο πρόκειται 
να παραχωρηθεί στο Δήμο Νικηφόρου για την αξι¬ 
οποίηση γεώτρησης. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1) Την υπ’αριθμ. 7/31.3.1995 απόφαση του Νομαρχια¬ 
κού Συμβουλίου Δράμας (ΦΕΚ 658/26.7.1995 τ.Β') «Ορ¬ 
γανισμός εσωτερικής οργάνωσης και λειτουργίας του 
Νομαρχιακού Διαμερίσματος Δράμας». 

2) Την υπ’ αριθμ. 5297/31.12.2008 (αρ. εγκ. 72) απόφαση 
Νομάρχη Δράμας «Περί ορισμού αντινομαρχών κ.λπ.». 

3) Τις διατάξεις του ν. 1512/1985 και ειδικότερα το άρ¬ 
θρο 3, που αναφέρεται στη διαδικασία αλλαγής χρήσης 
δημοσίων εκτάσεων. 

4) Το έγγραφο της Δ/νσης Αγροτικής Ανάπτυξης της 
Περιφέρειας Α.Μ.- Θ. υπ’ αριθμ. 6185/1.7.2009 για τον 
προσδιορισμό χρήσης γης του αγροτεμαχίου με αρ. 
1448ω3, έκτασης 100 τ.μ., του αγροκτήματος Ψηλοκά- 
στρου του Δήμου Νικηφόρου, με το οποίο μας διαβίβασε 
τις γνωμοδοτήσεις των αρμοδίων υπηρεσιών. 

5) Την ομόφωνη θετική γνωμοδότηση του Δημοτικού 
Συμβουλίου Νικηφόρου υπ’ αριθμ. 58/2009/20.5.2009. 

6) Το έγγραφο του τμήματος Τοπογραφικών Εφαρ¬ 
μογών της Δ/νσης Τοπογραφικής και Κτηματολογίου 
Δράμας υπ’ αριθμ. 613/1.4.2009, με το οποίο διαβίβασε 
το τοπογραφικό διάγραμμα της αιτούμενης έκτασης. 

7) Τη θετική γνωμοδότηση της ΙΗ εφορείας προϊστορι¬ 
κών και κλασσικών αρχαιοτήτων υπ’ αριθμ. 1738/4.5.2009, 
υπό την προϋπόθεση ότι στην περίπτωση που τυχαία 
κατά τις διάφορες εργασίες βρεθούν αρχαία, πρέπει 
σύμφωνα με τις διατάξεις των άρθρων 8 και 24 του 
ν. 3028/2002 «Για την προστασία των αρχαιοτήτων και 
εν γένει της πολιτιστικής κληρονομιάς» να διακοπούν 


αμέσως οι εργασίες και να ειδοποιηθεί η αρχαιολογική 
υπηρεσία. 

8) Τη θετική γνωμοδότηση της Δ/νσης Τουρισμού 
Α.Μ.- Θ., Γραφείο Υποστήριξης Καβάλας υπ’ αριθμ. 350/ 

13.4.2009. 

9) Τη θετική γνωμοδότηση της Δ/νσης Υγείας Πρό¬ 
νοιας υπ’ αριθμ. 3219/8.5.2009. 

10) Την πράξη χαρακτηρισμού του δασαρχείου Δρά¬ 
μας υπ’ αριθμ. 3548/28.5.2009, σύμφωνα με την οποία το 
αγροτεμάχιο δεν ανήκει στην κατηγορία των δασών ή 
δασικών εκτάσεων και δεν έχουν εφαρμογή οι προστα¬ 
τευτικές διατάξεις της δασικής νομοθεσίας. 

11) Τη θετική εισήγηση της Δ/νσης Πολεοδομίας 
και Περιβάλλοντος του Νομού Δράμας υπ’ αριθμ. ΔΥ 

15.7.2009, αποφασίζουμε: 

Προσδιορίζουμε τη χρήση γης του αγροτεμαχίου με 
αρ. 1448ω3, έκτασης 100 τ.μ., του αγροκτήματος Ψη- 
λοκάστρου του Δήμου Νικηφόρου του Νομού Δράμας, 
ιδιοκτησίας του Δημοσίου, το οποίο πρόκειται να πα¬ 
ραχωρηθεί στο Δήμο Νικηφόρου ως χώρο αξιοποίησης 
γεώτρησης. 

Η απόφαση αυτή εκδίδεται σύμφωνα με το ν. 1512/1985 
και αφορά τον προσδιορισμό της χρήσης του συγκεκρι¬ 
μένου αγροτεμαχίου λαμβάνοντας υπ’ όψη μόνο χωρο¬ 
ταξικά και περιβαλλοντικά κριτήρια. 

Δεν εξετάζεται και δεν δίδεται δικαίωμα παραχώρη¬ 
σης στον αναφερόμενο επενδυτή. Το δικαίωμα αυτό 
εξετάζεται από τις αρμόδιες για την παραχώρηση υπη¬ 
ρεσίες. 

Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού ή του δημοτικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε από την ημέρα δημοσίευσης. 

Δράμα, 15 Ιουλίου 2009 
Ο Νομάρχης κ.α.α. 

ΘΩΜΑΣ ΙΩΑΝΝΙΔΗΣ 

